Page:Thrummy Cap and the ghaist (2).pdf/11

 11

Wha brings you frae the shades below I in my maker’s name command, You tell your story just aff hand; For wad ye hae ? I’ll do my best, For you to let you be at rest. Then says the ghaist ’tis thirty years Since, I've been doom’d to wander here, In all that time there has been none, Behav’d sae bold as ye have done, Sae if you’ll do a job for me, Disturbance man I’ll never gie, Say on your tale, quoth Thrummy I To do you justice sure will try. Then mark me well the ghaist replied, And ye shall soon be satisfied, Frae this aback near forty year, I of this place was overseer, When this laird’s father had the land, Each thing was then at my command: Wi’ power to do as I thought tit, In ilka cause I chief did sit, The laird paid great respect to me. But I an ill return did gie. The title deeds of his estate, Out of the same I did him cheat ; And staw them frae where they did lie, Some days before the laird did die. His son at this time was in France, And sae I thought I’d hae some chance. Gif he sud never come again, That the estate would be my ain.